Budapesti állami gondozott gyerekek nyaralnak a Szülők Háza Alapítvány verőcei Tegyél jót! táborában - Sportime Magazin Hírportál
Tegyél jót! élménytábor
A tábor fő gondolata arra épül, hogy minden élet érték és senki sem születhet hiába. A Szülők Háza Birodalomban mindenki arra törekszik, hogy segítse a másikat, hogy jót tegyen, erre épülnek a tábor keretjátékai is, amelyek türelemre, toleranciára és empátiára tanítanak. Napközben a fejlesztő- és drámajátékok mellett kézműves- és sportprogramokat, strandolást és kirándulásokat szerveznek, de készül itt Tegyél jót! élménybefőtt is, aminek receptje: 10 kiló sárgabarack, kevés cukor és sok-sok szeretet. A gyerekek megismerkedhetnek a különböző gyógynövényekkel, népművészeti hímzésekkel és sokat beszélgetnek minden őket érintő és érdeklő témáról is.
Tovább a kategóriában: « Kék Szalag – két szalag	„Életem egyik legmeghatóbb pillanata volt látni, ahogy újszülött ikreim első 'kinti' találkozásukkor összeölelkeznek” »